b'\n_START_ARTICLE_\nNarodni park Vatnaj\xc3\xb6kull\n_START_SECTION_\nZgodovina\n_START_PARAGRAPH_\nNarodni park Vatnaj\xc3\xb6kull je bil ustanovljen 7. junija 2008. Park je ob ustanovitvi pokrival povr\xc5\xa1ino 12.000 km\xc2\xb2, z nedavnimi dodatki Lakag\xc3\xadgar in Langisj\xc3\xb3r pa sedaj pokriva 13.600 km\xc2\xb2 ali 13% Islandije, zaradi \xc4\x8desar je to drugi najve\xc4\x8dji narodni park v Evropi za Yugyd Va v Rusiji.\n_START_SECTION_\nPodnebje\n_START_PARAGRAPH_\nVreme lahko na tako raznolikem in obse\xc5\xbenem podro\xc4\x8dju precej razlikuje._NEWLINE_Padavine v nizko le\xc5\xbee\xc4\x8dih obmo\xc4\x8djih ju\xc5\xbeno od ledenika Vatnaj\xc3\xb6kull so precej\xc5\xa1nje, od 1.000 mm do 3.000 mm na leto. Temperature so v razponu med 10 \xc2\xb0C in 20 \xc2\xb0C v poletnih mesecih, zime so precej blage, temperatura redko pade pod -10 \xc2\xb0C in je pogosto precej nad ledi\xc5\xa1\xc4\x8dem._NEWLINE_V gorah in na samem ledu lahko letna koli\xc4\x8dina padavin dose\xc5\xbee med 4.000 in 5.000 mm, ve\xc4\x8dinoma v obliki snega. Vi\xc5\xa1ina snega na \xc3\x96r\xc3\xa6faj\xc3\xb6kull pozimi dose\xc5\xbee med 10 in 15 m. Nekaj snega se stopi, ostalo pa pretvori v led. Ta proces se dogaja povsod nad sne\xc5\xbeno mejo na ledeniku._NEWLINE_Temperature na ju\xc5\xbenem delu ledenika so skoraj vedno pod ni\xc4\x8dlo, v zimskem \xc4\x8dasu lahko dose\xc5\xbeejo -20 \xc2\xb0C ali -30 \xc2\xb0C. Pogosto piha mo\xc4\x8dan veter z nevihtami._NEWLINE_Bolj proti severu ledenika se letna koli\xc4\x8dina padavin zmanj\xc5\xa1uje. Severo-vzhodno pade na med 350 in 450 mm na leto, kar je najmanj na Islandiji. Padavine se pove\xc4\x8dajo bli\xc5\xbee severni obali in v nekaterih delih visokogorja, kot je Askja. Temperature lahko padejo precej nizko v jasnem in mirnem vremenu v zimskem \xc4\x8dasu._NEWLINE_Ju\xc5\xbeni veter obi\xc4\x8dajno pomeni malo ali ni\xc4\x8d padavin na severu, skupaj z vi\xc5\xa1jimi temperaturami. Severni veter prinese oblake s hladnim in vla\xc5\xbenim vremenom na severu dr\xc5\xbeave, medtem ko je na jugu je vpliv bla\xc5\xbeji. Enako velja tudi za zahodni ali jugozahodni veter, ki prina\xc5\xa1a toplej\xc5\xa1e vreme na vzhodu. Nasprotje temu je vzhodni veter, ki prina\xc5\xa1a hlad in padavine na vzhodu in suho ter bolj\xc5\xa1e vreme na zahodu Islandije. To je posledica pojava fena. Temperaturna razlika je lahko 10 \xc2\xb0C ali ve\xc4\x8d.\n_START_SECTION_\nOrganizacija parka\n_START_PARAGRAPH_\nNarodni park Vatnaj\xc3\xb6kull je razdeljen na \xc5\xa1tiri enote, ki so pomembne na svojem podro\xc4\x8dju._NEWLINE_Severno obmo\xc4\x8dje sestavljajo severozahodni del ledenika Vatnaj\xc3\xb6kull, kaldera Askja z okolico, kanjon J\xc3\xb6kuls\xc3\xa1rglj\xc3\xbafur in sel struge J\xc3\xb6kuls\xc3\xa1 \xc3\xa1 Fj\xc3\xb6llum. Center za obiskovalce in kamp se nahajajo v kraju \xc3\x81sbyrgi. Sem sodi tudi kamp Vesturdalur._NEWLINE_Vzhodno obmo\xc4\x8dje obsega gore Kverkfj\xc3\xb6ll in severovzhodni del ledenika Vatnaj\xc3\xb6kull, prostranstva Sn\xc3\xa6fells\xc3\xb6r\xc3\xa6fi. Center za obiskovalce se nahaja v kraju Skri\xc3\xb0uklaustur._NEWLINE_Ju\xc5\xbeno obmo\xc4\x8dje se razteza po jugovzhodnem delu ledenika Vatnaj\xc3\xb6kull, gore L\xc3\xb3magn\xc3\xbapur na zahodu do Lon in L\xc3\xb3ns\xc3\xb6r\xc3\xa6fi na vzhodu. Center za obiskovalce in kamp se nahaja v kraju Skaftafell. Informacijske centre v sodelovanju z narodnim parkom vodijo v H\xc3\xb6fn, Hoffell, H\xc3\xb3lmur in Sk\xc3\xa1lafell._NEWLINE_Zahodno obmo\xc4\x8dje se razprostira na jugozahodnem delu ledenika Vatnaj\xc3\xb6kull in veliko obmo\xc4\x8dje izven ledenika kamor sodijo kraterji Lakag\xc3\xadgar in Langisj\xc3\xb3r. Informacijski center se nahaja v kraju Kirkjub\xc3\xa6jarklaustur, ki je z narodnim parkom tesno povezan._NEWLINE_Center za obiskovalce v Skaftafell je odprt skozi vse leto. Centri za obiskovalce v \xc3\x81sbyrgi in Skri\xc3\xb0uklaustur so odprti od za\xc4\x8detka maja do konca septembra, v zimskem \xc4\x8dasu po dogovoru. Ve\xc4\x8dina gorskega obmo\xc4\x8dja narodnega parka je v zimskem \xc4\x8dasu nedostopna._NEWLINE_Park nadzorujejo parkovni nadzorniki, ki zagotavljajo tudi izobra\xc5\xbeevaje in vodenje v visokogorskih predelih parka. Visokogorske ceste se odprejo sredi junija in z zadnjimi nadzorniki zapirajo konec septembra._NEWLINE_Poleti nadzorniki organizirajo kratke sprehode po parku s poudarkom na naravnih znamenitostih predvsem v \xc3\x81sbyrgi in Skaftafellu. V gorah pa ve\xc4\x8dina nadzornikov ponuja dnevne interpretativne sprehode od za\xc4\x8detka julija do sredine avgusta.'